钦定古今图书集成/理学汇编/文学典/第036卷 > 殷芸
## 钦定古今图书集成/理学汇编/文学典/第036卷 > 殷芸

按《梁书》本传，“芸字灌蔬，陈郡长平人。性倜傥，不拘细
行。然不妄交游，门无杂客，励精勤学，博洽群书。幼而
庐江何宪见之，深相叹赏。永明中，为宜都王行参军。
天监初，为西中郎主簿，后军临川王记室。七年，迁通
直散骑侍郎，兼中书通事舍人。十年，除通直散骑侍
郎，兼尚书左丞，又兼中书舍人，迁国子博士，昭明太”
子侍读、西中郎豫章王长史，领丹阳尹丞，累迁通直
散骑常侍，秘书监、司徒左长史。普通二年，直东宫学
士省。大通三年卒，时年五十九。